Bangla Subtitle Created By :.:.: FUAD ANAS AHMED :.:.:
সিরিয়াল কিলারের অন্যতম সদস্য, সাবেক অনুবাদক ও আমার প্রিয় একজন মানুষ "মামুন আব্দুল্লাহ্" স্মরণে...
FLAVORS OF YOUTH (2018) Bangla Subtitle
Translated By SARAH IQBAL FUAD ANAS AHMED
Edited By FUAD ANAS AHMED
গুয়াংজু ফ্লাইট ২১৫ এর যাত্রীদের দৃষ্টি আকর্ষণ করছি।
গুয়াংজুগামী ১১:৪৫ এর প্লেনটি বিমান বন্দর ছেড়ে যাচ্ছে!
খিদেয় পেট জ্বলে যাচ্ছে।
বেইজিংয়ে ঝড়বৃষ্টি এক বিরল ব্যাপার।
শীতল সাবওয়েটা, স্বার্থপর ব্যস্ত মানুষগুলোকে একটানা গোগ্রাসে গিলে চলেছে...
ঠাণ্ডা স্যুপের মতো!
নিষ্ঠুর এ শহরে ছুটেচলা মুখগুলোতেও অনুভূতিহীন যান্ত্রিকতার ছাপ স্পষ্ট!
হয়তো, আমিও তাদেরই একজন!
একঘেয়ে জীবনচক্রের ইদুরদৌড়ে ছুটতে ছুটতে মাঝে মাঝে মনে হয়...
কোথায় যেন কেটে গেছে সুর!
নোনা সে অনুভূতি শুষে নিয়েছে নাড়ির টান!
তবুও, ভুলতে বসা সে স্বাদের অনুপস্থিতি মাঝে মধ্যে জেঁকে ধরে আমায়!
কোথায় হারিয়ে গেল, সেসব স্মৃতি?
ঋতুর আবর্তে, মনে পড়ে যায়, আমার শহরের রাইস নুডুলসের সেই স্বাদ!
আমার সবচেয়ে প্রিয় ছিল মৌসুমি সবজি মিশিয়ে বানানো...
সান শান নুডুলস!
"দ্য রাইস নুডুলস"
অধিকাংশ হুনানবাসীর দিন শুরু হয় [হুনান= চীনের একটি প্রদেশ]
ধোয়া ওঠার গরম এক বাটি নুডুলস,
ঘামে ভেজা মুখ আর সারাদিনের পরিকল্পনা নিয়ে!
দুই বাটি!
থ্যাংক ইউ!
নামহীন এই নুডুলসের দোকান থেকেই আমার শৈশবের স্মৃতির সূচনা!
গুড মর্নিং!
শাও মিং, দাদুভাই!
দাদীমা!
রাইস নুডুলস এখানে হাতেই বানানো হতো!
যেমন স্বচ্ছ, তেমনই সুন্দর!
আর তাতে মিশে থাকা চনমনে স্বাদ
দিনের শুরুটাকে করে তুলত আরও প্রাণবন্ত!
দাদীমা আর আমি একসাথে তা উপভোগ করতাম!
কর্মজীবী বাবা মায়ের সন্তান হিসেবে,
সকালটা আমার কাটতো দাদীমার সাথেই।
দুজনে একসাথে খেতাম সান শান নুডুলস।
আমি যেন সে স্বাদে ডুবেই যেতাম!
কুচি কুচি করে কাটা টাটকা
লোভনীয় কিকুরেজ মাশরুম
পাতলা স্যুপের সাথে যোগ করায় তার স্বাদ পায় নতুন মাত্রা!
মুখে দিতেই সে স্বাদ হৃদয়ে বইয়ে দেয় তৃপ্তিধারা!
ওহ, দাদুভাই!
রসনায় নুডুলসের উষ্ণ স্পর্শ, স্যুপের সৌরভ,
আর তৃপ্তির সাথে খাবার সে শব্দ!
সে মুহূর্তটার প্রতি আমার ভালোবাসা ভাষায় প্রকাশ করা কখনোই সম্ভব নয়!
এর স্বাদের অবশ্য আরও রহস্য আছে।
মাশরুম আর মাংস কুচি সযত্নে মেশানো হতো
আর ডিম থাকত তুলতুলে নরম!
নুডুলসের পরম আলিঙ্গনে আবদ্ধ হয়ে নিশ্চিত করতো উদরতৃপ্তি!
তার সে স্বাদে ভিন্ন ভিন্ন মাত্রা যোগ করতে আম্বর রঙা স্যুপ তো ছিলই!
অন্য দোকানগুলোয় অবশ্য মূল উপাদান হিসেবে থাকত এমএসজি!
কিন্তু এখানকার মূল উপাদান ছিল অধ্যবসায় আর কঠোর শ্রম!
স্বামী-স্ত্রীর পরম যত্ন ও মমতায় তৈরি হতো রাইস নুডুলস!
যত ইচ্ছে খাও!
-আরেক বাটি দেবো? -হুমম!
একসময় জানতে পারলাম
দোকানটার মালিক, বেইজিংয়ের এক বিখ্যাত শেফ!
হুনানের উচ্চপর্যায়ের একজন!
নিজের পায়ে দাঁড়ানোর লক্ষ্যে একদিন তিনি এখানে এসে স্থায়ী হয়ে
নুডুলস স্যুপের দোকান দিলেন।
ওসব আমার জন্মেরও আগের কথা।
দোকানটায় শুধু সান শান নুডুলসই তৈরি হতো!
ক্যালেন্ডারের পাতা পাল্টে কেটে গেল ২০টি বছর!
পাল্টালো না শুধু হাতে বানানো সেই নুডুলস
আর স্যুপের চিরচেনা স্বাদ!
কথা তারা খুব একটা কখনোই বলতেন না, কিন্তু, সবাই তাদের রাইস নুডুলসের প্রেমে পড়েছিল!
দূর দূরান্ত থেকে মানুষ ছুটে আসত একটিবার সে স্বাদ উপভোগ করতে!
যদিও মিলবে কিনা তার ছিল না কোনো নিশ্চয়তা!
দোকানটার পাশেই ছিল আমার বাড়ি,
আর তাই, সে স্বাদ উপভোগ করার সৌভাগ্যটা আমার প্রতিদিনই হতো!
দাদীমা একবার বলেছিল,
"যারা খেতে ভালোবাসে...
রসনাবিলাসের সৌভাগ্য শুধু তাদেরই হয়!"
হঠাৎ একদিন, দোকান বন্ধ করে মালিক হারিয়ে গেলেন!
শুনেছিলাম, প্রতিহিংসার শিকার হয়েই তারা বিদায় নিতে বাধ্য হয়েছিলেন!
আবার কেউ কেউ বলে, পুরনো এক কাস্টোমার,
তাদেরকে নিয়ে গেছে বেইজিংয়ের বড় পরিসরে!
"ভাড়া হবে"
তবে যেখানেই যাক না কেন,
ভোজনরসিক মানুষের দেখা উনারা ঠিকই পাবেন!
আর নিজেদের নুডুলস জাদুতে যে তাদেরকে ঠিকই মাতিয়ে রাখবেন
এতে কোনো সন্দেহ নেই!
স্কুলের কাছে যে নুডুলসের দোকান ছিল,
সেখানে অবশ্য নুডুলস হাতে বানানো হতো না। ছিল না কোনো বিশেষত্বও!
কিন্তু, টপিংসগুলো হতো খুবই মজার!
ভেজে দেয়া সবজিগুলো স্যুপের আস্তরণে জড়িয়ে নরম নুডুলসের ওপর ভেসে বেড়াত
আর ছড়িয়ে দিত স্বাদের জাদু!
দাদীমার সাথে আগে যে দোকানে যেতাম, ওখানকার মতো না হলেও,
নুডুলসটা আমার ভালোই লাগত!
ফোর্থ অ্যাকাডেমির মিডল স্কুলে পড়ো না তুমি?
-জি। -আমার ছেলেও তো ওখানেই পড়ে!
হাই স্কুলের থার্ড ইয়ারে আছে!
সাবধানে যেয়ো, হানি!
ছেলেটা লেখাপড়া শেষ করে একটা চাকরিতে ঢুকলে হয়তো এসব থেকে একটু অবসর নিতে পারবো!
তোমার তো এখনই খাওয়ার বয়স। খাও, মন ভরে খাও!
তারপর মন দিয়ে লেখাপড়া করবে, ওকে?
আচ্ছা... থ্যাংক ইউ!
মেয়েটা আমার চেয়ে এক বছরের সিনিয়র!
আর ও প্রতিদিন এ রাস্তা দিয়েই স্কুলে যায়!
সূর্য কিরণে জ্বলজ্বল করে তার স্বর্ণকেশের দীপ্তিমালা!
সারাটাজীবন তন্ময় হয়ে তাকিয়ে থাকলেও হয়তো মন ভরবে না!
ওকে একনজর দেখতে পারাও ছিল
রোজ সকালে আমার এখানে আসার অন্যতম কারণ!
তাতেই যেন মিশে ছিল আমার জীবনের সব আনন্দ!
কেন জানি মনে হতো... এভাবেই কাটিয়ে দেয়া যাবে একটি জীবন!
সেই শরৎকাল...
এখানকার ডিজাইন তাহলে কেমন হবে?
পাল্টে গেল নুডুলস শপের চেহারা!
দোকানের মালিক চাইলেন পেশা বদলাতে আর তাই
স্ত্রীকে রাজি করিয়ে খুলে বসলেন ফিশিং শপ! [মৎস্য শিকার সামগ্রীর দোকান]
সুখের সকালগুলো একটু একটু করে হারিয়ে গেল!
আর সেই সাথে হারিয়ে গেল রাইস নুডুলস আর স্বর্ণকেশীর দীপ্তিমালা!
তারপর, সেখানে হলো নতুন দোকান।
কিন্তু দোকানটা তেমন সুবিধে করতে পারল না।
কী হলো?
আমার সাথে ত্যাঁড়ামো করেছিস!
চল, চল! পালা!
কেউ একজন টিচারদেরকে জানাও!
কী ব্যাপার? কী হয়েছে?
তুমি ঠিক আছো তো?
সব দোষ তোমার! কখনোই কিচ্ছু বলো না তুমি!
আহত ছাত্রটিই ছিল
নুডুলস শপের মালিকের সেই ছেলে!
মারামারির কারণটা আমার জানা ছিল না,
কিন্তু এতেই চিরতরে বন্ধ হয়ে গেল ফিশিং শপের দরজা!
মিডল স্কুলের থার্ড ইয়ারে যখন পড়ি,
আবারও ফিরে এলো নুডুলস শপ!
কিন্তু, সেই আগের মতন না!
দোকানের মালিক দোকান সামলাচ্ছিলেন!
সাথে ছিল আরও একজন।
অনেক অনেক ধন্যবাদ!
কিন্তু, উনাদেরকে আগের চেয়েও অনেক বেশি সুখী মনে হলো!
কিন্তু...
কিন্তু, শুনেছি দিনকয়েক আগেই সেই স্বর্ণকেশী পাশ করে চলে গেছে বহুদূরের কোনো স্কুলে!
এভাবেই হারিয়ে গেল, আমার প্রথম প্রেম!
বিষাদময় সকাল!
শৈশবে, রোজ সকালে ঘুম ভাঙত নুডুলসের সুবাসে!
দাদীমার সাথে কাটানো সময়টুকু,
মিডল স্কুলের দিনগুলো, আর স্বর্ণকেশীর রূপে হারিয়ে যাওয়ার কয়েকটি মুহূর্ত!
আজ... আমি বড় একা!
সান শান নুডুলস, প্লিজ!
এক্ষুনি দিচ্ছি!
টোকেন নং ১২, সান শান নুডুলস!
মেশিনে বানানো নুডুলসগুলো প্রায় নিখুঁত!
চাইনিজ স্টাইলের স্যুপের স্বাদও খারাপ না!
টপিংসের পরিমাণ যদিও কমে গেছে!
কিন্তু, বেড়েছে খাবারটার দাম!
আমি সান শান নুডুলস খুব ভালোবাসতাম, কিন্তু, সে স্বাদ আর মিলল না!
হ্যালো, বাবা!
কী ব্যাপার?
বেইজিং থেকে আড়াই ঘণ্টার একটি ফ্লাইট!
খেয়াল করে দেখলাম, চাইলেই যখন তখন বাড়ি ফেরা যায়!
কিন্তু, যতটা না দূরত্ব অবস্থানের, তারচেয়েও বেশি মনের!
নিচে জ্বলজ্বল করতে থাকা আলো আমার হৃদয়কে যেন করল আরও মন্থর!
শাও মিং, এসেছ?
সরি, দাদুভাই।
তোমার সাথে সান শান নুডুলস খাওয়ার সুযোগ মনে হয় না আর কখনো হবে!
এ কথা বলো না, দাদীমা। দেখো, আবারও আমরা একসাথে খাবো।
দাদীমা...!
একঘেয়ে সঙ্গী রাত্রির বিষাদময় অমানিশাও কেটে যায় সকালের মিষ্টি আলোয়!
হয়তো সেভাবে কোনো একদিন...
কেটে যাবে...
আমার হৃদয়ের অমানিশা!
কিছু জিনিস বদলে যাবে, কিছু রবে অপরিবর্তিত...
কী খাবেন বলুন?
-এক বাটি সান শান নুডুলস দিন। -এক্ষুনি দিচ্ছি।
গতকাল যে সুখ নিয়েছে বিদায়, আজও সে সুখের রেশ হৃদয়ে দিচ্ছে উষ্ণতার ছোঁয়া!
হারিয়ে যাওয়া মুহূর্তগুলো হয়তো ফিরবে না আর কখনোই!
তবুও আমার ভীরু অনুভূতি,
বারবার ছুটে যেতে চায় ফেলে আসা দিনগুলোতে!
ঋতুবদলের মতোই, নিজের অজান্তেই স্মৃতিগুলো ছুটোছুটি করে দুচোখের পাতায়!
যেন এক নিঃসঙ্গ, মলিন সকাল!
কিন্তু, সে সকালে মিশে আছে আশার নতুন কিরণ!
এই নিন আপনার নুডুলস!
"দ্য রাইস নুডুলস"
ছোটবেলা থেকেই, সুন্দর জামা আমার খুব পছন্দের!
পছন্দের জামা পরলে, সারাটা দিনই আনন্দে কাটতো আমার।
নিজেকে অপরাজিতা মনে হত!
আমার ছোটবোনের জন্য জামা পছন্দ করতেও ভালো লাগে।
আমার জামাগুলো দিলে ও প্রিন্সেস সাজত!
কিন্তু আমি লম্বা হয়ে যাওয়ায়!
আগের মতো জামা বদল করাটা মুশকিল হয়ে গেল।
আমি কখনোই লম্বা হতে চাইনি।
এতে খামাখা সবার নজরে পড়তে হয়৷ তাই আমি যতটা সম্ভব মাথা নিচু করে হাঁটি।
কিন্তু এখন, আমি বাবা-মার প্রতি কৃতজ্ঞ।
কারণ শুধু বংশগতভাবে পাওয়া এই উচ্চতার জন্যই,
আর সব বাদ দিয়েও, আমি নিজের ক্যারিয়ার দাঁড় করিয়ে ফেলেছি।
কিন্তু ধন্যবাদ জানানোর আগেই যে, তাঁরা চলে গেছেন না ফেরার দেশে।
সবসময় কোনোকিছু হারানোর পরেই, আমি তার মূল্য বুঝতে পারি।
মূল্যবান সবকিছু।
দুনিয়াটা খুব বদলে যাচ্ছে।
পোশাকের ট্রেন্ড, লোকজন
আর আমরা মডেলরা।
এই ক্যারিয়ার অবশ্য বেশিদিন টিকবে না।
তবুও আমি সফল হতে চাই!
দুনিয়াতে আমার একমাত্র আপনজন, আমার বোনের জন্য।
"আ লিটল ফ্যাশন শো"
-ওভারকোটটা দারুণ, ই লিন। -থ্যাংক ইউ, এভরিওয়ান।
-থ্যাংক ইউ সো মাচ। -ইউ আর ওয়েলকাম।
এমন কোরো না আর। যদি চোট লেগে যায়?
-জামাগুলো তো দামি, তাই না? -তবুও...
প্রথমবার যখন ম্যাগাজিনে আমার ছবি এলো, কী যে খুশি হয়েছিলাম!
বহুদূরে থেকেও, আমার বোনটা আমাকে দেখতে পাবে।
কিন্তু এখন, এটা তো নিত্যদিনের ব্যাপার।
কী দেখছ?
ক্যামেরা, লাইট, অনেকগুলো মেয়ে।
হাজারো মেয়ের স্বপ্নের কেন্দ্রবিন্দুতে দাঁড়িয়ে তুমি!
তবুও এত বিষন্নভাবে তাকিয়ে আছো! নিজেকে নিয়ে খুশি না তুমি?
বলার মতো, ভালো কিছু আপাতত খুঁজে পাচ্ছি না।
বিরক্ত করার জন্য দুঃখিত। গ্রেট জব, থ্যাংক ইউ।
উনি সেই নতুন এডিটর না? আরেকটু ভালোমতো কথা বলা দরকার ছিল তোমার!
-অহ, আচ্ছা? -মাই ডিয়ার,
কত বছর ধরে এ পেশায় আছো তুমি?
এখনো সুন্দরভাবে কথা বলতে না পারলে হবে?
কথায় নয়, আমি কাজে বিশ্বাসী।
এভাবে কেউ কথা বলে!
আজকের মতো কাজ শেষ। সবাইকে অসংখ্য ধন্যবাদ।
তোমার জন্য... একটা কেক বানিয়েছি।
মনে হয়, আপি ব্যস্ত।
সবাই রেডি?
ই লিন, হ্যাপি বার্থডে!
- হ্যাপি বার্থডে! - থ্যাংক ইউ।
"NO NEW MESSAGES"
ঝামেলা করে ফেললাম।
ই লিন!
হ্যাপি বার্থডে!
এসেছো তাহলে!
তোমার ম্যানেজার জানিয়েছিল। সরি, ফটোশ্যুটে থাকতে পারিনি। অফিসে কাজ ছিল।
পরে নাহয় হবে আবার?
সরি৷ অফিসে ফিরতে হবে।
বুঝতে পারছি। কাজ থাকলে তো আর...
ই লিন!
- তোমায় আমি চিনি? - আমি শি জিং। একই এজেন্সির মডেল আমরা।
- আপনাকে সবসময় আমার আইডল মেনে এসেছি। - সত্যি?
আমাদের স্কুলে সবাই চেনে আপনাকে। আপনার মতো হতে চায়।
-থ্যাংক ইউ। -এখনও স্কুলে পড়ো? কথা শুনে মনেই হয় না।
হুম!
অনেক দূর যাবে তুমি!
-নতুন প্রজন্মের আসার সময় হয়েছে! -থ্যাংক ইউ।
এ পেশায় কীভাবে সফল হতে পারি, সে ব্যাপারে
আপনার কাছ থেকে কিছু পরামর্শ পেলে, খুব খুশি হতাম!
পরামর্শ? তেমন কিছু তো জানা নেই আমার।
প্লিজ।
-টুকটাক কিছু পরামর্শ দিয়ে দাও। -আচ্ছা, ভেবে নেই...
শি জিং, এদিকে এসো তো।
আসছি।
এক্সকিউজ মি, আমি আসি তাহলে!
কিছু তো বলতেই দিলো না।
-দারুণ সম্ভাবনা দেখতে পাচ্ছি ওর মধ্যে। -কী জানি, খেয়াল করিনি।
ভেবো না, তুমিই সবসময় টপ মডেল থাকবে।
-মানে কী? -আমি 'হাই' বলে আসি।
-এসব নিয়ে চিন্তা কোরো না। -চুপ করো। আজকে আমার জন্মদিন।
-এখনও পুরুষমানুষ চিনতে পারোনি। -চুপ করো তো।
একটু সামলে তো চলতে হবে।
লু লু, কেমন আছো?
-ভালো, থ্যাংক ইউ, অনেক কষ্ট করলেন। -আরে, না না। এটাও তো আমার চাকরির মধ্যেই পড়ে।
লু লুকেও সাথে যেতে বলেছিলাম।
আমার আবার লোকজনের ভিড় তেমন ভালো লাগে না।
-তাহলে, মানুষের সাথে খাতির জমাবে কীভাবে? -এখনও কথা বলেই চলেছে।
লু লুর কেকটা তো খুব মজা হয়েছে।
আসলেই কিন্তু।
আমার লু লু ঘর সংসারের কাজ খুব ভালো পারে।
এমন কিছুই না।
তুমি খেয়ে এসেছ, তাই না?
সরি, স্টিভ আমারটুকুও খেয়ে নেবে।
কে, আমি?
বাসার মতো শান্তি আর কোত্থাও নেই! আমার লু লু আমার সাথেই আছে।
-গুড নাইট! -দায়িত্বজ্ঞানহীনতার পরিচয় দিচ্ছো তুমি!
ই লিনের আসল রূপটা যদি সবাই দেখত।
সরি। অনেক কষ্ট করে তুমি এতকিছুর আয়োজন করেছো।
-আরে না না, আমি তো নিজের জন্যই ডিনার বানিয়েছি। -এই শাহীভোজ?
আপির জন্যই এতকিছু করতে পারছি।
আপির জন্যই স্কুলে যেতে পারছি।
সরি, দেরি হয়ে যাচ্ছে।
- আপি... - অনেকদিন পর তোমার দেখা পেলাম, লু লু।
আজ থেকে, আমরা সবসময় একসাথে থাকবো।
চলো কিছু খাই। আশেপাশে বেশ কয়েকটা ভালো রেস্টুরেন্ট আছে।
আপিকে এতটাই...
গর্জিয়াস লাগছিল যে,
মনে হচ্ছিল যেন অন্য কোনো গ্রহ থেকে এসেছে।
আর এখন সে এ যুগের সম্রাজ্ঞী।
স্টিভ!
লু লুর সাথে ফ্লার্ট করার কথা কল্পনাও করবে না।
আমি তো মেয়েদের সাথে ফ্লার্ট করিও না।
আচ্ছা, এবার তাহলে আমি আসি।
ই লিন! কাল সকালের অডিশনে দেরি কোরো না কিন্তু।
বুঝেছি তো বাবা।
আপি, সকাল হয়েছে। উঠে পড়ো।
গুড মর্নিং, লু লু.
- আমি স্কুলে যাচ্ছি। তুমি ঠিক আছো তো? - চিন্তা কোরো না, রাতে দেখা হবে।
আর পাঁচ মিনিট...
ঝামেলায় পড়ে গেলাম... মহা ঝামেলায়।
দেরি করলে কেন? হয়েছেটা কী তোমার?
-ঘুম থেকে উঠতেই পারিনি। -তোমাকে নিয়ে আর পারি না...
ড্রেসিং রুম
দেরি করে ফেলেছেন দেখছি।
নেক্সট
দারুণ।
নেক্সট, নেক্সট।
এই শো-টা আসলে কমবয়েসীদের জন্য!
তুমি বলতে চাইছো, আমি বুড়ি?
তোমার উচিত, 'না' বলা।
সামনের বার ভালো কিছু আসবে। তোমার জন্য একদম পারফেক্ট।
হাই!
সামনের বার? দিন দিন প্রতিযোগিতা বেড়েই চলেছে।
কাজে যাচ্ছি। পরে কথা হবে।
-পেয়ে গেছি। -শি জিং?
হচ্ছেটা কী, বলো তো?
আসার পথে শুনলাম। শি জিং কে সিলেক্ট করা হয়েছে।
ওসব আমাকে শুনিয়ো না।
ফ্যাশন উইক কিন্তু সামনেই।
শি জিং তো ওখানেও থাকবে।
লু লু মেসেজ দিয়েছে। ডিনার বাসায় করবে কি না জিজ্ঞেস করছে।
আমাকে জিজ্ঞেস করলেই তো পারে।
তুমি তো মেসেজের রিপ্লাই দাও না।
কমবয়েসী হওয়াটা খুব জরুরি?
ভাবতেও পারিনি, এসব নিয়ে ভাবতে হবে। এমন দিনও দেখতে হলো।
- শোনো... - আপি?
কিছু না।
-কিছু খেয়েছ তুমি? -খেতে ইচ্ছা করছে না।
আজকাল তুমি ঠিকমতো খাওয়াদাওয়াও করছো না।
ফ্যাশন উইকের জন্য প্রস্তুতি নিতে হবে।
নিজের খেয়াল রাখতে ভুলো না।
চিন্তা কোরো না, বহুদিন ধরে এসব করে অভ্যস্ত।
- কিন্তু, আপি... - তুমি এসবের কী বোঝো?
কী হলো?
আমি ঠিক আছি৷ তুমি নিজের কাজ করো।
আপি, কোথায় যাচ্ছো?
- জিমে যাচ্ছি। - অতিরিক্ত চাপ নিও না।
জীবন!
আমার রূপের রহস্য?
তেমন কিছুই না।
সত্যিই যদি এমন হতো।
প্রতিটি সাফল্যের পেছনে লুকনো কঠোর পরিশ্রমের কথা কয়জন জানতে চায়?
আমি চাই না, লু লু আমাকে এমন অবস্থায় দেখুক।
চাইও না, দেবোও না।
বাবা-মা মারা যাওয়ার পর, আমাদের আলাদা আলাদা আত্মীয়ের বাসায় পাঠানো হয়।
জানি, খুব কষ্টে ওর দিন কেটেছে।
দিনগুলো আমার জন্যও কষ্টকর ছিল।
লু লুকে যখন নিজের কাছে নিয়ে আসলাম,
ব্যাপারটা সবাই ভালোভাবে না দেখলেও আমি পাত্তা দেইনি।
আমি বেশ লোভী।
সফল মডেলিং ক্যারিয়ার আর লু লুর প্রিয় বোন হয়ে উঠা,
দুটোই চাই আমার।
বাহ... দারুণ!
কিন্তু এ দেহ ছাড়া....
আমার যে আর কিছুই নেই।
সামান্য অবহেলায়, চোখের পলকে হারিয়ে যাবে সৌন্দর্য।
যে করেই হোক, আমি তো তা হতে দেবো না।
নিজের ওপর এভাবে অত্যাচার করছো কেন? হয়েছেটা কী তোমার?
এসব কোনো বড় ব্যাপার না। আমি প্রফেশনাল।
তোমায় নিয়ে চিন্তা হচ্ছে।
প্লিজ... আমাকে যেতে দাও।
আচ্ছা।
কিন্তু সাধ্যের বাইয়ে যেও না।
আপনার অবস্থা তো ভয়াবহ।
আমার মনে হয়, এবারের মতো বিশ্রাম নেয়াই উচিত আপনার।
কিচ্ছু হয়নি আমার।
ছোট থেকেই এ স্টেজে হাঁটার স্বপ্ন দেখেছি।
অবশেষে, স্বপ্ন বাস্তবে রূপ নিচ্ছে।
তবে এখনও ডানা মেলে যেতে হবে বহুদূর!
দেখছেন? শুরু হতে চলেছে আমার স্বপ্নের পথচলা!
শো এখনি শুরু হবে।
আমার উজ্জ্বল ভবিষ্যৎ!
কথা শোনো আমার।
তারচেয়ে নাহয় আমাকেই দেখুন!
আমি পারবো। পারবো আমি।
সব... শেষ হয়ে গেল।
ই লিন, ঠিক আছো তুমি?
জামাগুলো তোমার খুব পছন্দের, তাই না?
হুম! এই রংটা আমার সবথেকে প্রিয়।
চলো, লু লু।
মা...
ঘুম ভাঙল?
-মাকে স্বপ্নে দেখলাম। -স্বপ্ন?
আমরা ছোট থাকতে, মা সবসময় সেলাই করতেন।
সেলাই করার সময় তো, আমারও মায়ের কথা মনে পড়ে।
মা বলেছিল, সেলাই করার সময় নাকি, নিজের শৈশবের আকাশটা চোখের সামনে ভেসে উঠত।
এ কথাটার মানে কী?
তা জানি না।
তুমি কী দেখো, লু লু?
আমার... ডিজাইন করা পোশাক পরা মানুষ।
আমার পোশাক পরে তারা খুশি হলে, আমিও খুব খুশি হবো।
বাহ, দারুণ তো।
আমার চোট ভালো হতে বেশ কিছুদিন সময় লাগল।
কাজ বন্ধ করে দিতেই যেন হাওয়ায় মিলিয়ে গেলাম আমি।
কারো জন্যই আসলে কোনো কিছু থেমে থাকে না!
আমাকে ছাড়াই দুনিয়া চলতে থাকল আপন গতিতে।
রিহ্যাব যেহেতু শেষ হয়েছে, এখন তো কাজে ফিরে যেতে পারবে।
আসলে... ওই কাজে ফেরার ইচ্ছেটা মরে গেছে।
-কয়টা দিন বিরতি নিতে চাও? -একেবারেই অবসর নিতে চাই।
তুমি কাজ ছেড়ে দেবে?
হয়তো বিদায় বেলা চলেই এসেছে!
বুঝলাম।
লু লু, আমাকে সেলাই করতে শেখাবে?
সেলাই মেশিন চালানো শিখে, নতুন ব্যবসা শুরু করবো ভাবছি।
খবরদার! এসব চিন্তা মাথায়ও আনবে না!
এভাবে কথা বলছো কেন আমার সাথে?
কিছু একটা তো করতে হবে। তোমার কী মনে হয়, এসব কার জন্য করছি?
তুমি কি বলতে চাচ্ছো, আমার জন্য? তাহলে তো আর কথা বাড়িয়েও লাভ নেই।
ওভাবে তাকাবে না আমার দিকে।
তুমি বুঝতে পারছো না।
-যাচ্ছো কোথায়? -স্কুলে।
এখন?
খোদা!
কী কিউট!
একসাথে থেকেও, এতদিন ওর এই প্রতিভার কথা জানতেই পারিনি।
জানার চেষ্টাও তো করিনি।
আস্ত একটা গাধী আমি।
সেদিনের পরই, ও স্কুল থেকে দেরি করে ফিরতে শুরু করল।
যেন আমাকে এড়িয়ে চলতে চায়।
এতদিন পর হঠাৎ আমার কথা কেন মনে পড়ল সেটা বলো?
একসাথে থেকেও কখনো আমাদের ঝগড়া হয়নি।
-সুস্থ হয়ে গেছ মনে হচ্ছে। -কী বলতে চাচ্ছো?
ঝগড়া করতেও তো শক্তির দরকার পড়ে।
যাইহোক, তুমি তো...
অবসর নেওয়ার ব্যাপারটা মজা করে বলেছ, না?
সিরিয়াসলি বলছি। আমি বুড়িয়ে গেছি।
আমার চাকরির সময়ও ফুরলো তাহলে!
-হয়তো। -সবাই আমাকে ছেড়ে যায়।
একসাথে বহুদিন কাজ করতে পারতাম আমরা।
-কী করবে তাহলে এখন? -জানি না।
-নিজের ভবিষ্যৎ তো অন্ধকারই লাগছে আমার। -তারমানে, তুমি নিজেও জানো না।
কিন্তু আমাকে যে করেই হোক টাকা তো কামাতেই হবে।
মডেলিং ছেড়ে দিলেও, লু লুর দেখাশোনা তো করতে হবে।
তুমি না দুটোই চেয়েছিলে?
ক্যারিয়ার আর লু লু, দুটোকেই হারাতে চলেছ তুমি।
কোনো জীবনসঙ্গীও নেই।
একদম একা তুমি।
-এভাবে কথা বলছো কেন হঠাৎ? -এখন আর আমি তোমার চাকরি করি না।
যা খুশি বলতেই পারি।
আমায় দিয়ে এত এত টাকা কামিয়ে নিয়ে এখন তার এই প্রতিদান দিচ্ছো?
তোমার মুখে এসব বাজে কথা মানায় না।
হয়তো লু লুকেও বলে ফেলেছো, "কার পয়সাও বেঁচে আছো তুমি?"
না... আমি ওভাবে তো কখনোই কিছু বলিনি।
কিন্তু অন্যভাবে তো বলেছো। লজ্জা হওয়া উচিত।
তোমার আসলেই মনে হয়, ওই লজ্জাজনক ঘটনার পর আমার আর ফিরে যাওয়া উচিত হবে?
-সে তো তুমিই ভালো জানো। -কোথায় সাহস দেবে, তা না করে...
উল্টো নিজেই গাল ফুলিয়ে আছে।
একটু সাহস দিলে কী হয়?
-আবার হাসে! -আপনার খেদমতে বান্দা হাজির।
-এই তো, পুরনো ই লিন ফিরে এসেছে। -মানে?
আগামীকাল বিকাল ৪টায় এই ঠিকানায় চলে আসবে।
হাহ?
এটা কী নতুন কাজ?
-এবার কিন্তু দেরি কোরো না। -এক মিনিট, দাঁড়াও!
আমি যেতে চাই না।
ভেতর থেকে দুর্বল হয়ে গেছি।
সত্যি বলতে কি, আবারও হোঁচট খাবার ভয় পাচ্ছি।
আরে, কী লেখা এখানে!
যাও, জিতে এসো, আপি।
লু লু
আপনার অপেক্ষাতেই ছিলাম।
এদিকে আসুন।
কাজটা ঠিক কী বলতে পারেন?
- আপি! - লু লু!
চমকে দিয়েছি না?
- শো শুরু হয়ে যাবে, চলো, তৈরি হয়ে নাও। - এত জলদি? আমাকে দিয়ে হবে না।
সব ঠিকঠাকই হবে। চলো তো।
এক মিনিট...
কে যে আসলে বড় বোন!
এই জামা...
এটা তো আমার প্রিয় রঙ।
তোমার মনে আছে।
লু লু এটা শুধু আমার জন্য বানিয়েছে।
স্টিভ ওর চেনাজানা সবাইকে এক করেছে।
তখন না বললে, তুমি এখন আর আমার ম্যানেজার নও।
কিন্তু বন্ধু তো এখনও, তাই না?
থ্যাঙ্ক ইউ।
লু লু...
এখানে দাঁড়িয়ে একটা কথাই মাথায় আসছে...
আমি আর এসব হারাতে চাই না। এসব আমার কাছে অনেক দামি ।
কোনো কিছুরই আর ভয় পাই না আমি।
কোনোভাবেই এসব হারাবো না আমি।
আর তারপর, স্কুলের পাঠ চুকিয়ে, আমিও পোশাক বানিয়ে আয় করা শুরু করলাম।
আপি নিজের কাজে আগের চেয়েও বেশি আনন্দ পেতে শুরু করল।
আমি জামা বানাই আর আপি সেসব পরে।
শুধু আমরা দুজনে আর আমাদের ছোট্ট ফ্যাশন শো।
"আ লিটল ফ্যাশন শো"
লি মো, কখনো ভবিষ্যতের কথা ভেবে দেখেছ?
শরৎ, ২০০৮
বহুকাল আগে আমি এ প্রশ্নটার সম্মুখীন হয়েছিলাম।
হঠাৎ কেন মনে পড়ল?
কী উত্তর দিয়েছিলাম আমি?
মনেও তো নেই।
লি মো, জেদ আর কমলো না তোর, না?
বাসা ছাড়বি বলেছিস যখন, ছেড়ে দিয়ে তবেই শান্তি হলো!
কতদিন ব্যায়াম করি না। আজ সারা শরীর একদম ব্যথা হয়ে গেছে!
-ভাড়া কত এখানে? -মাসে এক লাখ।
অনেক বেশি! এই বেতনে চালাতে পারবি?
সবে দু'বছর হলো, শুরু করেছ!
শিকুমেনে এই গ্রাম্য হোটেল? এসব ঘোড়ার ডিমের নকশা করেছ তুমি, না?
নগরায়নের যুগ এখন! আমাদের ফার্মের সুনামের কথা তো একটু ভাববে, নাকি?
ক্লায়েন্ট কী চায় না চায়, কখনও একবার ভাবার চেষ্টা করেছ?
সহজ কথা মাথায় ঢোকে না, তাই না?
দূর হও, চোখের সামনে থেকে!
চুপ করো! বিরক্ত কোরো না তো এত!
আমি তো শুধু তোমায় গরম কাপড় পরতেই বললাম। এতে তো এভাবে রাগ করার কিছু নেই।
এসব ছোটখাটো ব্যাপারগুলোই যত নষ্টের গোঁড়া। আমার কাজে আরও মনোযোগ দিতে হবে।
আমি এ বাড়ি ছেড়ে চলে যাচ্ছি। একটা অ্যাপার্টমেন্টও ঠিক করে এসেছি।
জানি, ব্যাপারটা ছেলেমানুষি হয়ে গেল...
কী বলছে এসব? ওকে বোঝাও না একটু...
...কিন্তু বলেই যখন ফেলেছি, এখন তো ছেড়ে যেতেই হবে!
প্যান দেখ তো, একটা বক্স পাচ্ছি না।
কী বলিস? সবই তো আনলাম মনে হলো।
-কাল গিয়ে আনবো তাহলে। -অত সময় নেই।
ওসব ছাড়া চলবে না আমার। ব্লু-প্রিন্টের কাজটা শুরু করে দিতে হবে।
রুমের ভিউটা তো দারুণ।
জানালা খুলিস না, প্যান! আরে, বাতাস!
ওয়াও, এখান থেকে তো শিকুমেন দেখা যায়! দারুণ তো!
এখনও অনেকটা জায়গা ভাঙা হয়নি। তোর দাদী এখনও থাকে না ওখানে?
ছোটবেলায় তো, জায়গাটা ছিল পুরো এক গোলকধাঁধা।
কিন্তু, এখান থেকে এখনও হিজিবিজি মনে হচ্ছে!
ওসব নস্টালজিয়া ছেড়ে, আমার সাথে হাত লাগা।
এটা তো হাই স্কুল ভর্তি পরীক্ষার সময়কার...
এক পশলা বৃষ্টি, অতঃপর রোদ!
আরে এ তো শাও ইউ এর টেপ। এখনও আছে এটা?
মানে কী? এটা এখানে কী করে এলো?
তুই তো তখন পরীক্ষার জন্য পাগলের মতো লেখাপড়া করছিস!
শাও ইউ তোকে এটা দিতে বলেছিল।
ব্যাপারটা কেমন অদ্ভুত লাগছিল, তাই তোর মায়ের কাছেই দিয়েছিলাম।
জানতি না নাকি?
তোর কাছে ক্যাসেট প্লেয়ার আছে কোনো?
এইটা কি ডাইনোসর যুগ নাকি? ক্যাসেট প্লেয়ার থাকবে কোত্থেকে?
ওই তো!
অ্যাই, যাচ্ছিস কোথায়?
এখন আবার কী করবি?
যদি সত্যিই সব শেষ না হয়ে থাকে। এটা তো একবার শুনতে হবেই!
আমার সবটুকু ভালোবাসা, তাড়া করা স্বপ্ন...
সেই দিনগুলো, তুমি-আমি, সবই তো ছিল আমাদের!
খুব বেশি দেরি কি হয়ে গেছে?
বিদায় ছাড়া কি অন্যকিছু আশা করার সময়টাও গেছে ফুরিয়ে?
তোমায় না পাবার দুঃখটা কি কখনো ভুলবে আমার হৃদয়?
"লাভ ইন সাংহাই"
গ্রীষ্ম, ১৯৯৯
এখনও কাজ চলছে। সাবধানে পা ফেলো!
কেমন আছেন আন্টি?
নতুন চশমায় কাজ কেমন চলছে দাদু?
আরে, শাও ইউ এসেছ দেখছি।
ভালো ভালো। খবরের কাগজ বেশ পড়তে পারছি।
দারুণ তো!
দাদী, আমার কাছে কয়েকটা ফুলের বীজ আছে। কালকে নিয়ে আসবো।
প্যান দোস্ত, আগে শাও ইউ এর টেপটা প্লে কর।
বন্ধুবান্ধবের মাঝে ওসব "লেডিস ফার্স্ট" চলবে না!
-ওরে বজ্জাত... -আচ্ছা, আচ্ছা। চলো না, গান শুনি।
আমাকেও একটা দাও না, শাও ইউ।
জানতাম তো, লি মোকেই পছন্দ করো।
প্যান, তুই আসলেই একটা বদের হাড্ডি।
আরে এত সিরিয়াসলি নিচ্ছিস কেন রে বোকা?
সত্যি বলে ফেললাম নাকি?
শাও ইউ ভালোবাসে লি মোকে!
এবার সত্যিই কিন্তু তোকে মার লাগাবো!
টেপ টা!
-এটা তো আর ঠিক করাই যাবে না। -সবই উপরওয়ালার শাস্তি!
-এখন কী হবে? -আচ্ছা। শান্ত হও, আমারটা শুনি চলো।
এখনই বাসায় চলে যাচ্ছো, শাও ইউ? ডিনারটা আমাদের সাথেই করে যাও?
অনেক ধন্যবাদ। কিন্তু কাল তো পরীক্ষা আছে। পড়তে বসতে হবে।
কী ভালো মেয়ে!
ওকে বাসা পর্যন্ত এগিয়ে দিয়ে এসো তো।
দাদাভাই! তুমিও দেখি প্যানের মতো কথা বলছো।
শাও ইউ!
খুব উন্নয়ন চলছে এখানে।
হ্যা।
-রাস্তাঘাট ভেঙে গেছে, ঠিকও করে না। -হুম।
এখানেই ছেড়ে দাও। বাকিটা আমি হেটেই যেতে পারবো।
সে বার যখন নামিয়ে রাখলাম, ঠিকই তো, "আরে, আরে!" বলে চিৎকার করলে।
চুপ করো, পাজী!
বলেছি তো তোমার ভালোর জন্যই।
থামো থামো, ব্যথা পাচ্ছি তো।
থাকো আমার সাথেই! জায়গাটা সুবিধার না।
শক্ত করে ধরো নয়তো পড়ে যাবে।
পায়ের এ অবস্থা নিয়ে স্কুলে যেতে পারবে?
যেতে না পারলে, তুমি ক্লাসের পড়া রেকর্ড করে আনতে পারবে?
এই টেপটা রাখো।
মজার কিছুও বলো কিন্তু। আমি বসে বসে শুনবো সব!
তোমায় খুশি করতে তো এতটুকু করাই যায়!
আমার তো তর সইছে না! কিন্তু, এতে ক্লাসে তোমার মনোযোগ নষ্ট হবে না তো?
চুপ করবে তুমি?
আরে, লি মো এসেছো।
এটায় ক্লাসের পড়া আছে। কষ্ট করে শাও ইউকে দিয়ে দিবেন।
শাও ইউ দ্রুত সুস্থ হয়ে যাও। তোমার স্কুলে ফেরা দরকার!
আচ্ছা, মা।
শাও ইউ।
শাও ইউ, শুনতে পাচ্ছো?
পেজ ৬ এর দ্বিতীয় লাইনটা দেখো।
লি মো! কী বিড়বিড় করছো তুমি? রেকর্ডার কেন তোমার কাছে?
গান গাইতে চাইলে, সবার সামনে এসে গাও।
আমি বলছি ব্যাপারটা...
আরে! তোমার পা ঠিক আছে তো?
হ্যা, তোমার সাহায্যের জন্য থ্যাংকস। আমিও কিছু রেকর্ড করে এনেছি।
এক পশলা বৃষ্টি, অতঃপর রোদ।
লি মো, কখনো ভবিষ্যতের কথা ভেবে দেখেছ?
কোথায় যাবে, কী করবে?
ভেবেছি তো। একটা মস্ত বড় বাড়ি বানাবো।
যেন আমরা সবাই থাকতে পারি।
প্যান থাকবে দোতলায়, আমি তিনতলায়, আর তুমি চারতলায়!
বড় হলেও আজীবন একসাথে গান গাইবো আমরা!
আমি না, কখনও এসব ভেবে দেখিনি, জানো। তাই, তোমাকে জিজ্ঞেস করলাম।
খারাপ হবে না কিন্তু ব্যাপারটা।
তোমার প্রিয় রং কী?
মনে হয়... লাল। উষ্ণতার প্রতিচ্ছবি!
প্রিয় ফুল?
সূর্যমুখীফুল। কারণ, সূর্যের দিকে তাকিয়েই বড় হয় এ ফুল!
আর... তোমার প্রিয় মানুষ?
লি মো, শোনো...
আমি না, ইয়াংপু বিশ্ববিদ্যালয় সংযুক্ত হাইস্কুলে ভর্তি পরীক্ষা দিবো!
সত্যিই তুমি ইয়াংপু চলে যাবে? ওখানে তো সব বড়লোকরা পড়ে!
কখনো বলোনি তো এসব!
হাইস্কুলে ভালো করতে পারলে, সরাসরি ইয়াংপু বিশ্ববিদ্যালয়ে ভর্তি হওয়া যায়!
বাবাই জোর করছে যেতে।
শুধু বাবা-মা যেতে বলছে বলেই যেতে হবে...
সে তো অনেক দূরে। আসা যাওয়া করবেই বা কীভাবে?
আসলে...
আমরা এখান থেকে চলে যাচ্ছি।
শাও ইউ...
তুমিও কি এটাই চাও?
আমি তো... এখান থেকে কক্ষনো যেতে চাই না। কিন্তু...
কিন্তু, তোমার বাবা-মা বলছে বলেই যেতে হবে?
যাও তাহলে!
ওই, লি মো, তুই যাচ্ছিস কোথায়? কথা শেষ হয়নি তো!
কী হয়েছে, লি মো? ক্ষুধা নেই নাকি?
স্কুলে কিছু হয়েছে দাদুভাই? মনে হচ্ছে, পড়ার চাপ বেড়ে গেছে।
নাও, একটু মাংস খাও। তোমার এখন পুষ্টি দরকার।
থাক না মা, এত জোরাজুরি কোরো না। ও তো আর হাই স্কুলের জন্য চেষ্টা করবে না।
শাও ইউয়ের কী খবর? ও কোথায় যাবে?
ইয়াংপু বিশ্ববিদ্যালয় সংযুক্ত হাইস্কুল।
ওকে যতটুকু চিনি, অবাক হওয়ার কিছু নেই।
বেশ বুদ্ধিমতী মেয়ে!
তোমারও ওর মতো হওয়া উচিত।
আমিও ইয়াংপু যেতে চাই!
কী বলছো? তোমার যে গ্রেড, তাতে তো এক কথায় অসম্ভব!
তাছাড়া অনেক দূরের পথ। আসা যাওয়া করবে কী করে?
কথার কথা বলছো না তো তুমি?
আমি সিরিয়াস! প্রথমে হাই স্কুলে ভর্তি হবো, তারপর সোজা ইয়াংপু ইউনিভার্সিটি!
সত্যিই যদি সিরিয়াস হও, তাহলে সম্ভব হতে পারে।
কীভাবে সম্ভব?
এক বন্ধু বলল, ইয়াংপু-তে নাকি একটা নতুন অ্যাপার্টমেন্ট বিক্রি শুরু হচ্ছে!
এমনিতেও এই এলাকাটা কয়েক বছর পর ভাঙা পড়বে।
কাজেই, শিকুমেন ছাড়ার জন্য এরচেয়ে ভালো সুযোগ মনে হয় না আর আসবে!
লি মো, হতাশ হবে না, নিজের সর্বোচ্চ চেষ্টা করতে থাকো।
রুম পরিষ্কার করে, লেখাপড়ায় মন দাও!
পাস করতে চাইলে, একদম সময় নষ্ট করা চলবে না।
এই নাও তোমার টেপ!
রেকর্ড করার মতো আর কিছুই নেই!
তোমার পরীক্ষার জন্য শুভকামনা রইল!
লি মো, তুমি কোন স্কুলে পরীক্ষা দেবে?
আর সবার মতো, এখানকার কোনো স্কুলে।
হাই স্কুল ভর্তি পরীক্ষার ১৮০ দিন আগে!
কিছুই কি বলবি না তুই?
হ্যাঁ, জানিয়ে পরে ফেল করলে, ব্যাপারটা লজ্জাজনক হবে!
তুই যদি ভুলেও মুখ খুলিস, বন্ধুত্ব শেষ!
কী পাগলামো করছিস? মাথা খারাপ হয়ে গেল নাকি।
শুধু শাও ইউ পরীক্ষা দিচ্ছে বলেই
তুই ওর লেভেলে পৌঁছুতে এত বড় বড় স্বপ্ন দেখছিস!
ব্যাপারটা অমন না। আমি প্রমাণ করতে চাই যে, আমিও পারি।
অ্যাঁ, কী বললি রে?
দাঁড়া!
লেখাপড়াটা অবশ্যই গুরুত্বপূর্ণ। কিন্তু বিশ্রামের চেয়ে কম না।
শরীরের ওপর অত্যাচার করো না। আর...
দাদা-দাদী এখানেই থেকে যাচ্ছেন। তাই, আমরা তিনজনেই শুধু যাবো।
আর প্যান তোমাকে এই টেপটা দিতে বলল!
তোমাকে শুনতে বলে দিয়েছে।
এখন অত সময় নেই। ওখানে বক্সে রেখে দাও।
কী হয়েছে, লি মো? হঠাৎ এভাবে ছুটে এলে?
দাদীমা, আমার তো ক্যাসেট প্লেয়ারটা লাগবে।
একা একা থাকি তো, খুব বেশি রান্নাবান্না তেমন করা হয় না।
দাদী, ওসব নিয়ে একদম চিন্তা কোরো না।
ক্ষুধা লেগেছে? বিস্কুট খাবে নাকি?
এই এলাকাটা তো ভেঙে ফেলবে, না?
বাবার সাথে এসব নিয়ে কথা হয়েছিল কোনো?
রাস্তার ঐ ধার থেকে ভাঙতে শুরু করেছিল, কিন্তু এখানে এসে থেমে গেছে!
মনে হয় না, তেমন জলদি আবারও শুরু হবে।
কীভাবে জায়গাটা ছেড়ে যাই বলো!?
অ্যাঁই, শাও ইউ!
শাও ইউ, বাসায় আছো?
শান্ত হও। শাও ইউ ঘরে নেই।
সারাটা রাত ঘুমাতে পারিনি। বিরক্ত কোরো না তো আর।
ঘরে নেই? রাতে কী হয়েছিল?
-শাও ইউ, তোমায় নিয়ে লজ্জা হচ্ছে আমার! -আসলে, শাও ইউ ফেল করেছে।
ওর বাবা খুব রাগ করলো।
গায়েও হাত তুললো।
মেয়েটাকে হসপিটালে নিয়ে যাওয়া হলো!
তারপর পুলিশ এলো, কী এক বিচ্ছিরি কাণ্ড...
"ভর্তির আমন্ত্রণ পত্র"
বাড়ি ছাড়ার দিনেও ওর দেখা পেলাম না।
হারিয়ে গেল ঘর...
শিকুমেন, দাদা আর দাদীমা।
শীঘ্রই নতুন এক শহরে শুরু হবে জীবন!
শাও ইউ...
স্কুলটাতে তো তোমারই যাওয়ার কথা ছিল!
কী এমন হলো?
কোনোভাবেই...
তোমার কথা ভুলতে পারছি না।
ওপরে মিষ্টি রোদ। সবে শেষ হয়েছে এক পশলা বৃষ্টি!
বসন্ত, ২০০২
শাও ইউ,
এসো এসো, আমাদের সাথে খেতে বসো!
আচ্ছা।
তুমি তো বড় হয়ে গেছ, শাও ইউ।
কতদিন পর তোমাদের তিনজনের দেখা।
উৎসবের আমেজ লেগেছে মনে!
তা আর বলতে!
তুইও নে, লি মো।
এখন তো তুই হাই স্কুলে!
সবে দুপুর হয়েছে, এখনই না!
দু'জনে আলাদা দুই হাই স্কুলে চলে গেলাম।
সারাটাদিন আগে আমাদের একসাথেই কাটত!
আর এখন নিভে গেছে যোগাযোগ!
আগের মতো,
কথাও হলো না আমাদের।
লি মো, তোমার দেখছি সিডি প্লেয়ারও আছে।
সে তো স্কুলের সবারই আছে।
টেপের আওয়াজ বাজে শোনায়।
আহ্ তাহলে তো... ফুরলো টেপের দিন...
ওই টেপটা দিয়েছিলাম যে... শুনেছিলে তো, না?
না শুনলে থাকলে, প্লিজ ফেলে দিও?
আহ্? টেপ? কী বলছো তুমি?
আ.. না... কিছু না।
বাকিটা আমিই যেতে পারবো।
সবাই অপেক্ষা করছে তোমার জন্য।
সমস্যা নেই, তোমায় বাড়ি পর্যন্ত এগিয়ে দেই।
আসলে, এ রাস্তায় তোমার সাথে এত বেশি হেঁটেছি,
হারিয়ে কীভাবে যাই বলো?
তাও কথা।
লি মো, সত্যিই কি তুমি আমার জন্যই ঐ স্কুলে ভর্তি হয়েছ?
এ কথা কেন বলছো?
আমি তো শুধু বাবা-মা কে দেখাতে চেয়েছিলাম যে, আমিও পারি!
তোমার সাথে এর কোনো সম্পর্ক নেই।
আচ্ছা।
প্যান বলল, আমার জন্য।
কী যে বলো না।
ওর কথা কে বিশ্বাস করে।
জানানোর জন্য ধন্যবাদ। ওকে।
আমি এখন আসি।
ওর সাথে আর দেখাও হলো না।
খোদা, কখন যে ছাড়বে?
ও যে লেখাপড়া করতে আমেরিকা যাচ্ছে, একবার জানালোও না।
বন্ধু ভেবেছিলাম ওকে।
এক্সকিউজ মি, সিগারেট টানা শেষ হয়েছে আপনার?
ধোঁয়ায় একাকার করে ফেলেছেন তো...
লি মো, সামনের সপ্তাহে বাস্কেটবল খেলো না।
এখনও তোমার ব্যথা কমেনি।
পাগলামো কোরো না।
কথা না শুনলে কিন্তু, আমি আন্টিকে বলে দিবো।
আমার যা ইচ্ছা করবো।
কে কী বলল তাতে আমার কিছু যায় আসে না, বুঝেছো?
পাগলামো হোক বা না হোক, নিজের ওপর বিশ্বাস রাখবো আমি।
তুমি না বলেছিলে, সূর্যমুখী ফুল পছন্দ করো?
আমিও সূর্যের দিকে তাকিয়ে বেড়ে উঠতে চাই!
হাল ছাড়বো না আমি।
কোনো অজুহাতে নিজের ভবিষ্যৎ নষ্ট করে, আক্ষেপে যেন পুড়তে না হয়!
তাহলে... এই টেপটা মুছে দিও না, আচ্ছা?
বড় হয়ে, আবার একসাথে শুনবো আমরা।
আমি না... অনেক ভেবেছি।
আমিও সূর্যমুখী ফুলের মতই বড় হতে চাই।
কোনো আক্ষেপ যেন না থাকে।
সেজন্যই ঠিক করেছি, আমি ইয়াংপু বিশ্ববিদ্যালয় সংযুক্ত হাই স্কুলে যাবো না।
কারণ...
লি মো, আমি তোমায় ছেড়ে যেতে চাই না।
ফিরবে কি আর সে হারানো দিন!
ছেলেমানুষি তো আমিও কম করিনি।
কখন যে, তোমার হৃদয়ে
নীরবে বইয়ে দিয়েছি কষ্টের লেলিহান শিখা...
বুঝতেই পারিনি!
কেন বুঝতে পারিনি...
তোমার হৃদয়ের কথা?
যদি আবার কখনও আসে, তোমায় পাবার একটি সুযোগ...
আমাদের সে স্বপ্ন...
আজও আমি সত্যি করতে চাই!
প্রতিটা মুহূর্তে...
এ প্রার্থনা আমার...
সাবধানে আসুন।
শিকুমেন সেকেলে এক জায়গা, সিঁড়িগুলোও বেশ সরু।
প্যান, তোর চাবি নিতে ভুলে গেছিস।
ওয়েলকাম, আপনার কি রিজার্ভেশন ছিল?
লি মো! শাও ইউ! তাড়াতাড়ি!
প্যান, এভাবে দৌড়াদৌড়ি করিস না!
প্যান তো একদমই পাল্টায়নি দেখছি।
শাও ইউ, আমার পাশে বসবে নাকি?
যা যা, ওখানে গিয়ে বস তো তুই!
লু লু, দেখো, প্লেন কত কাছ দিয়ে যাচ্ছে।
ওয়াও, সুন্দর তো!
-মিষ্টি রোদ দেখে তো ভালোই লাগছে। -হুমম।
গুয়াংজুগামী ১১:৪৫ এর প্লেনটি বিমান বন্দর ছেড়ে যাচ্ছে!
হাসি আর কান্নার মিশেলে গাঁথা সে গান!
কে জানে বলবে কোন অজানা উপাখ্যান।
ভুলে অতীতের নিশ্চলতা,
আলিঙ্গনে বেঁধে চলেছি ভবিষ্যতের অনিশ্চয়তা
আজকের পদচিহ্নে হচ্ছে অনুরণন
অপেক্ষায় কালকের আগমন!
Translated By SARAH IQBAL FUAD ANAS AHMED
Edited By FUAD ANAS AHMED
Bangla Subtitle Created By :.:.: FUAD ANAS AHMED :.:.:
সিরিয়াল কিলারের অন্যতম সদস্য, সাবেক অনুবাদক ও আমার প্রিয় একজন মানুষ "মামুন আব্দুল্লাহ্" স্মরণে...
FLAVORS OF YOUTH (2018) Bangla Subtitle
:.:.: Fuad Anas Ahmed :.:.: